SKA 2018/2019. õppeaasta discgolfi MV

JUHEND

1. **Eesmärk ja ülesanded**

- tutvustada Eestis populaarsust koguvat spordiala Sisekaitseakadeemia õppuritele ja töötajatele;

- selgitada välja parimad discgolfi mängijad Sisekaitseakadeemias.

1. **Aeg ja koht**

Võistlused toimuvad **22. mail 2019 algusega kell 10.30 Saku Discgolfi pargis** (<https://www.discgolfirajad.ee/park/saku-discgolfi-park/>).

1. **Osavõtjad**

Võistlusest võivad osa võtta Sisekaitseakadeemia õppurid ja töötajad.

Võistlusklassid on: Mehed

Naised

1. **Tingimused**
2. Võistlused korraldatakse kehtivate PDGA (Professional Disc Golf Association) võistlusmääruste järgi. Eestikeelsed reeglid leitavad siin: http://discgolfiliit.ee/reeglid/
3. Võistluste peakohtunik on Raimo Kimmel.
4. Mängitakse 2 võistlusringi.
5. Discgolfiga seotud teenuste pakkujaid leiab siit: http://discgolfiliit.ee/discgolfiga-seotud-teenuste-pakkujad/, lisaks on võimalik varustust muretseda enamikest Sportland’i, Rademar’i Popsport kauplustest üle Eesti.
6. Juhendis reguleerimata küsimustes langetab otsuse peakohtunik. Läbi arutatakse need kirjalikult esitatud protestid, mis on esitatud 30 minuti jooksul pärast mängu lõppu peakohtunikule.
7. **Autasustamine**

Sisekaitseakadeemia discgolfi meistrivõistlustel autasustatakse võistlusklasside esikolmikuid ja kolme paremat kolledžit/üksust.

Üldarvestuses jagatakse kolledžite vahel punkte meeste ja naiste järjestuse kohapunktide alusel, kusjuures mõlemas kategoorias saab esikoht nii palju punkte, kui palju on võistlejaid, järgmine koht ühe punkti võrra vähem kuni viimase kohani, mille eest saab ühe punkti.

Rändkarikas antakse kokkuvõttes rohkem punkte kogunud üksusele, punktide võrdsuse korral võistlusklassides kõrgema koha või rohkem kõrgemaid kohti saanud üksusele.

1. **Info ja registreerimine**

Osalemiseks registreerida 13. maiks aadressil [epp.jalakas@sisekaitse.ee](mailto:epp.jalakas@sisekaitse.ee), teatades sh ka transpordivajadusest.

Epp Jalakas

SKA spordijuht-lektor